EkBass/fiwiki-20250220-pages-articles huggingface dataset:
Dong Dong

Dong Dong (, s. 13. huhtikuuta 1989 Zhengzhou, Henan) on kiinalainen trampoliinivoimistelun olympiavoittaja ja maailmanmestari. 169 senttimetriä pitkä ja 58 kilogrammaa painava Dong edustaa Shanxi-seuraa.http://www.sports- reference.com/olympics/athletes/do/dong-dong-1.html Hänen valmentajanaan toimii Cai Guang Liang. == Ura == Dong voitti olympiakultaa henkilökohtaisesta kilpailusta vuoden 2012 kesäolympialaisista Lontoosta. Hän voitti olympiapronssia samasta lajista vuoden 2008 kesäolympialaisista Pekingistä. MM-kilpailuista Dong on saavuttanut kahdeksan kultaa ja kolme hopeaa. MM- mitaleista kolme kultaa ja kaksi hopeaa on henkilökohtaisia. Aasian kisoista Dongilla on yksi henkilökohtainen kulta vuodelta 2010 ja World Gameseista yksi parikilpailun kulta vuodelta 2013. == Lähteet == Luokka:Kiinalaiset trampoliinivoimistelijat Luokka:Vuonna 1989 syntyneet Luokka:Elävät henkilöt
Muotisana

Muotisana on kielenkäytössä yleistynyt sana, jota äkkiä kaikki tuntuvat käyttävät eikä ilman tulla toimeen. Muotisanoja on arvosteltu siitä, että ne latistavat tyyliä, ja niiden liika toistuminen vie huomiota itse asiasta. Yleensä ne myös myös mutkistavat ilmaisua, tekevät siitä epätäsmällistä ja sopivat huonosti tarkoitukseensa. Usein muotisanat syrjäyttävät selkeämmän ja havainnollisemman tavan ilmaista jokin asia.Sivonen 2010 Muotisanat ja -ilmaisut eivät sinällään ole epäkelpoja, mutta niiden alkuperäinen, käyttöyhteyteensä hyvin sopiva merkitys saattaa hämärtyä.http://webcgi.oulu.fi/oykk/abc/kielenhuolto/oikeinkirjoitus/muita_ongelmallisia_oikeinkirjoitustapauksia/muotisanat/ Toisinaan ilmaus saattaa tulla muotiin yhden vaikutusvaltaisen henkilön käytettyä sitä. Esimerkiksi presidentti Urho Kekkosen kotimurteeseen kuuluva termi "jämäkkä" oli aikansa muotisana. Muotisana saattaa syntyä myös silloin, kun tiettyyn erikoisalaan kuuluvan termin merkitys laajenee. Tällainen muotisana on ollut "yhtälö". ==Esimerkkejä muotisanoista== pääsääntöisesti Maamies 2010 taso (esim. vuositasolla) taholla toimesta -ystävällinen (esim. käyttäjäystävällinen valmius haaste, haastava buumi missio visio tahtotila jalkauttaa suorite viitekartta painopiste osallistua strateginen abauttiarallaa elikkäs feidata stalkata suvakki matu ==Lähteet == * Iisa, Katariina, Oittinen, Hannu, Piehl, Aino: Kielenhuollon käsikirja, Yrityskirjat Oy, 1997, ISBN 952-9660-10-3 * * ===Viitteet=== Luokka:Kielitiede
Cinzana

Cinzana on maalaiskunta ja sen keskuskylä Ségoun alueen Ségoun piirissä Malissa. Se sijaitsee Banijoen pohjoispuolella 40 kilometriä Ségousta maanteitse kaakkoon. Kunnassa on 36 100 asukasta (vuonna 2009). Cinzanan kunnan pinta-ala on 1 100 neliökilometriä. Se rajoittuu lännessä Ségoun piirin Saminén, Sakoïban ja Pelenganan, pohjoisessa Boussinin, Dioron ja Diounan, idässä Katiénan sekä etelässä Blan piirin Tounan ja Dienan kuntiin. Seutu kuuluu Sahelin vyöhykkeeseen. Kuntaan kuuluu 70 kylää. Asukkaat ovat etupäässä bambaroita. Lisäksi on soninkeja, fulbeja, boboja, somonoja ja moseja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja durra. Lisäksi viljellään foniota, maapähkinää, maapapua, lehmänpapua, maissia ja seesamia. Kotieläimiä ovat lampaat, vuohet, naudat ja siipikarja. Kalastuksen ja käsityöammattien merkitys on vähäinen. Cinzana Garessa ja Zambougoussa pidetään viikoittaiset markkinat. Cinzanan kautta kulkee Ségoun ja Moptin välinen maantie RN6. Palveluihin kuuluvat koulut ja terveysasema. ==Lähteet== Luokka:Malin kunnat Luokka:Ségoun piiri
Takakuristus

Takakuristus () on kuristusote itsepuolustuksessa. Ote kohdistuu vastustajan niskaan. Termi ”rear naked choke” on todennäköisesti peräisin jujutsun ja judon kuristusotteesta, joka tunnetaan nimellä Hadaka Jime tai ”Naked Strangle”. Sana ”naked” tässä asiayhteydessä tarkoittaa, että toisin kuin muissa jujutsun tai judon kuristusotteissa, tässä otteessa ei hyödynnetä keikogia tai harjoitusasua. Kuristuksella on kaksi muunnelmaa:Judosport.net – two RNC versions Ensimmäisessä muunnelmassa hyökkääjän käsi kierretään vastustajan niskan ympäri ja tartutaan omaan toisen käden hauikseen. Toisessa muunnelmassa hyökkääjä puristaa käsiään yhteen sen jälkeen, kun käsi on kierretty vastustajan kaulan ympäri. == Numero neljä -muunnelma == Tämän muunnelman ajatellaan olevan verisuonikuristus koska se rajoittaa verenkietoa kaulavaltimossa. Kun ote tehdään oikein, se voi aiheuttaa välittömän tajuttomuuden muutamassa sekunnissa. Seuraavassa kappaleessa neuvotaan, kuinka tämä ote tehdään käyttäen vasenta kättä. #Hyökkääjän vasen käsi kierretään vastustajan kaulan ympäri siten, että kyynärtaive on hänen kurkkutorveaan vasten. #Sitten samalla kädellä tartutaan toisen käden hauikseen #Täten oikea käsi on vastustajan pään takana, tai joskus pään päällä. Kuristuksesta saadaan tehokkaampi laittamalla oikean käden kämmen vastustajan olkapäälle pään taakse laittamisen sijaan. Tämä vähentää huomattavasti pakenemismahdollisuutta. #Sitten kyynärpäät tuodaan yhteen siten, että hauiksen ja värttinäluun tuottama sivuttaispaine kohdistuu niskan molempiin puoliin. Kun tämä tehdään oikein, vastustaja menee tajuttomaksi alle 10 sekunnissa ja toipuminen tapahtuu yhtä nopeasti. == Lähteet == == Aiheesta muualla == Luokka:Showpainin liikkeet
Diédougou (Ségoun piiri)

Diédougou on maalaiskunta Ségoun alueen Ségoun piirissä Malissa. Sen keskuskylä Yolo sijaitsee Nigerjoen itäpuolisella tasangolla 80 kilometriä Ségousta maanteitse koilliseen. Kunnassa on 16 500 asukasta (vuonna 2009). Diédougoun kunta rajoittuu koillisessa Ségoun piirin Kamiandougoun, kaakossa Fatinén, etelässä Katiénan ja Diounan sekä luoteessa Dioron kuntiin. Seutu kuuluu Sahelin vyöhykkeeseen. Vesistöjä tai metsiä ei ole. Kuntaan kuuluu 20 kylää. Asukkaat ovat etupäässä bambaroita, soninkeja, fulbeja ja miniankoja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja lehmänpapu. Lisäksi viljellään maissia, maapähkinää, fonioa ja riisiä. Kotieläimiä ovat lampaat, vuohet ja naudat. Kunnan liikenneyhteydet ovat heikot. Palveluihin kuuluvat koulut ja terveysasema. ==Lähteet== Luokka:Malin kunnat Luokka:Ségoun piiri
Satumaa (Petri Nygårdin kappale)

Satumaa on rap-artisti Petri Nygårdin toinen single hänen tulevalta studioalbumiltaan. Single julkaistiin 12. kesäkuuta 2015. Kappaleella vierailee Sanna. == Kappaleet == # # ==Lähteet== Luokka:Petri Nygårdin kappaleet Luokka:Vuoden 2015 kappaleet
Don Barksdale

Donald Argee ”Don” Barksdale (31. maaliskuuta 1923 Oakland, Kalifornia – 8. maaliskuuta 1993 Oakland, Kalifornia) oli yhdysvaltalainen koripalloilija ja olympiavoittaja. NBA:ssa Jones pelasi neljä kautta vuosina 1951–1955. Barksdale oli ensimmäinen mustaihoinen olympialaisissa kilpaillut yhdysvaltalaiskoripalloilija: hän kuului Yhdysvaltain Lontoossa 1948 olympiakultaa voittaneeseen joukkueeseen. Olympialaisten jälkeen Barksdale ei voinut siirtyä ammattilaiseksi, koska NBA ei aluksi sallinut mustaihoisia pelaajia. Rajoitus poistettiin sittemmin, ja Barksdale edusti sarjan ensimmäisten mustaihoisten pelaajien joukossa Baltimore Bulletsia ja Boston Celticsiä vuosina 1951–1955. Vuonna 1951 Barksdale voitti Yhdysvaltain joukkueessa kultaa Pan-Amerikan kisoista. Vuonna 1953 hänet valittiin NBA:n tähdistöotteluun. Urheilu-uransa jälkeen Barsdale työskenteli kiinteistövälittäjänä ja musiikkialalla. Hän kuoli syöpään 69 vuoden iässä vuonna 1993. Vuonna 2012 Barksdale nimettiin vaikuttajana Basketball Hall of Fameen.Basketball-Reference.comOlympics at Sports-Reference.com == Lähteet == * Don Barksdale Bio, Stats and Results Olympics at Sports-Reference.com * Don Barksdale NBA & ABA Statistics Basketball-Reference.com * New York Timesin muistokirjoitus === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1923 syntyneet Luokka:Vuonna 1993 kuolleet
Neiti Fisherin etsivätoimisto

Neiti Fisherin etsivätoimisto () on australialainen televisiosarja. Päähenkilö Phryne Fisher on 1920-luvun Melbourneen sijoittuvan dekkarisarjan sankaritar, moderni maailmannainen, jolla on silmää paitsi herrasmiehille myös arvoituksille. Sarja perustuu Kerry Greenwoodin rikosromaaneihin. Sarjan pääosaa yksityisetsivä Phryne Fisheriä esittää Essie Davis. Muita päähahmoja ovat neiti Fisherin täti Prudence (Miriam Margolyes), komisario Robinson (Nathan Page), konstaapeli Collins (Hugo Johnstone-Burt) ja neiti Fisherin seuraneiti Dorothy (Ashleigh Cummings). Ensimmäinen osa esitettiin australialaisella ABC1-kanavalla 24. helmikuuta 2012. Sarjaa on tehty kolme tuotantokautta, yhteensä 34 yhden tunnin jaksoa. Yleisradio aloitti sarjan esittämisen Suomessa 22. kesäkuuta 2015 TV1-kanavalla ja Yle Areenassa. Areenassa jaksot olivat katsottavissa seitsemän päivän ajan. Yle esitti kaikki sarjan 34 jaksoa. Sarjaa on esitetty yli 120 maassa. Sarjasta tehtiin vuonna 2019 spin-off Neiti Fisher nuoremman tutkimukset, jossa Phrynen siskopuolen tytär Peregrine ratkaisee rikoksia tätinsä geenien, perinnön ja ystävien avulla. Phryne itse on kadonnut viidakkoon. Sarjassa esiintyy eri hahmot kuin Neiti Fisherin etsivätoimistossa. Sarja sijoittuukin 40 vuoden päähän 1960-luvulle. == Näyttelijät == == Lähteet == == Aiheesta muualla == * * * Luokka:2010-luvun rikossarjat Luokka:Australialaiset rikossarjat Luokka:Romaaneihin perustuvat televisiosarjat Luokka:ABC:n televisio-ohjelmat (Australia)
Diganidougou

Diganidougou eli Diganibougou on maalaiskunta Ségoun alueen Ségoun piirissä Malissa. Sen keskuskylä Digani sijaitsee Nigerjoen länsirannalla kahdeksan kilometriä (maanteitse 95 kilometriä) Ségousta luoteeseen. Kunnassa on 15 600 asukasta (vuonna 2009). Diganidougoun kunta rajoittuu pohjoisessa Ségoun piirin N’Koumandougoun ja Baguindadougoun, idässä Pelenganan, etelässä Ségoun ja Farakon sekä lännessä Souban kuntiin. Kuntaan kuuluu 24 kylää. Paikallisia elinkeinoja ovat maanviljely, karjanhoito ja kalastus. Kunnan liikenneyhteydet ovat heikot. Palveluihin kuuluvat koulut. Toimivia terveyspalveluja ei ole. Nigerjoen rannalla sijaitsee hotelli. ==Lähteet== Luokka:Malin kunnat Luokka:Ségoun piiri
Nembo-luokka

Nembo-luokka oli Italian laivaston kuuden hävittäjän muodostama alusluokka ensimmäisessä maailmansodassa. == Alukset == Nembo-luokan hävittäjätGardiner, Robert 1860-1905 s. 356Fraccaroli, Aldo s. 65-66 Nimi Telakka Kölinlasku Vesille Valmis Kohtalo Nembo Pattisonin telakka, Napoli 6. elokuuta 1899 18. toukokuuta 1901 26. kesäkuuta 1902 Itävalta-Unkarin laivaston sukellusveneen SM U-16 torpedoimalla upottama 17. lokakuuta 1916 Adrianmerellä Turbine Pattisonin telakka, Napoli 20. elokuuta 1899 21. marraskuuta 1901 28. elokuuta 1902 uponnut taistelussa Itävalta-Unkarin laivaston SMS Helgolandin, SMS Csepelin, SMS Tátran ja SMS Likan kanssa 24. toukokuuta 1915 Adrianmerellä Aquilone Pattisonin telakka, Napoli 10. syyskuuta 1899 16. lokakuuta 1902 12. lokakuuta 1903 romutettu 4. maaliskuuta 1923 Borea Pattisonin telakka, Napoli 2. lokakuuta 1899 12. joulukuuta 1902 6. lokakuuta 1903 uponnut taistelussa Itävalta-Unkarin hävittäjiä SMS Csepeliä ja SMS Balatonia vastaan Albanian rannikolla 14.-15. toukokuuta 1917 välisenä yönä Zeffiro Pattisonin telakka, Napoli 14. toukokuuta 1904 1. huhtikuuta 1905 romutettu 13. maaliskuuta 1924 Espero Pattisonin telakka, Napoli 9. heinäkuuta 1904 1. huhtikuuta 1905 romutettu 5. huhtikuuta 1923 == Lähteet == * * * === Viitteet === *
Judy Shalom Nir-Mozes

Judy Shalom Nir-Mozes (s. elokuu 1958 Ramat Gan, Israel) on israelilainen radio- ja tv-juontaja. Shalom Nir-Mozes on herättänyt runsaasti paheksuntaa rasistisella someviestittelyllään. Shalom Nir-Mozes on sanonut, että palestiinalaiset ruokkivat lapsiaan vihalla Israelia vastaan ja että se on heillä perimässä. Kommenttinsa vuoksi hän joutui vetäytymään YK:n hyväntahdon lähettilään tehtävästä, johon hänet oli nimitetty vuonna 2012. Yhdysvaltojen presidentistä Barack Obamasta hän on sanonut: "Obama-kahvi on mustaa ja laihaa", mikä herätti laajaa paheksuntaa, ja hän oli pahoittelevinaan sitä. Shalom Nir-Mozes kuuluu yhteen Israelin rikkaimmista suvuista, joka omistaa sanomalehti Yedioth Ahronothin. Hänen puolisonsa on Israelin entinen sisäministeri Silvan Shalom. == Lähteet == ==Aiheesta muualla== * Luokka:Israelilaiset televisiojuontajat Luokka:Vuonna 1958 syntyneet Luokka:Elävät henkilöt
Diouna

Diouna on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen ja Banin välisellä tasangolla 60 kilometriä Ségousta maanteitse itään. Kunnassa on 9 100 asukasta (vuonna 2009). Diounan kunnan pinta-ala on noin 485 neliökilometriä. Se rajoittuu pohjoisessa Ségoun piirin Dioron, idässä Diédougou sekä etelässä ja lännessä Cinzanan kuntiin. Pinnanmuodostukseltaan ja kasvillisuudeltaan seutu on tasaista savannia. Vesistöt käsittävät tulvan jälkeen kuivuvia järviä ja lampia. Kuntaan kuuluu 11 kylää. Asukkaat ovat etupäässä bambaroita, fulbeja ja diawandoja. Seudun pääelinkeinot ovat maanviljely ja karjanhoito. Tärkein viljelykasvi on hirssi. Lisäksi kasvatetaan maapähkinää, maapapua, fonioa ja lehmänpapua. Kotieläimiä ovat naudat, lampaat, vuohet, aasit ja siipikarja. Naiset harjoittavat pienimuotoista puutarhanhoitoa ja keräilyä. Diounassa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat koulut ja sairastupa. ==Lähteet== Luokka:Malin kunnat Luokka:Ségoun piiri
Koirien turvakoti Espanjassa

Koirien turvakoti Espanjassa on suomalainen tosi-tv- ja lifestyle-sarja, jonka on luonut Jon Erik West. Koirien turvakoti Espanjassa alkoi Liv-kanavalla vuonna 2011 ja päättyi 2012. Suomessa Liv aloitti sarjan esittämisen vuonna 2011. ==Tuotanto== Sarja kuvattiin vuosien 2010–2012 aikana Espanjassa ja Suomessa. ==Rooleissa== Jon ja Satu West + iso joukko suomalaisia, espanjalaisia ja englantilaisia. ==Juoni== Ohjelma kertoo espanjalaisen koirien turvakodin päivittäisistä tapahtumista. Turvakodin perustivat 2007 suomalaiset Jon ja Satu West. ==Vastaanotto== Ensimmäisellä tuotantokaudella Koirien turvakoti Espanjassa -sarjan kaksi jaksoa oli ensiesitysviikkonsa kymmenen katsotuimman ohjelman listalla.TOP10, Finnpanel Oy ==Vaikutus== Katsojapalautteen mukaan tietoisuus Espanjan koiratilanteesta lisääntyi ja herätti kiinnostusta koirien adoptointiin Suomeen. ==Lähteet== Luokka:2010-luvun suomalaiset tositelevisiosarjat
Farako

Farako on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 15 kilometriä (maanteitse sata kilometriä) Ségousta länteen. Kunnassa on 11 800 asukasta (vuonna 2009). Farakon kunta rajoittuu pohjoisessa Ségoun piirin Diganidougoun, idässä Ségoun, etelässä Sébougoun sekä lännessä Sama Foulalan ja Souban kuntiin. Seutu kuuluu Sahelin vyöhykkeeseen. Kuntaan kuuluu 11 kylää. Asukkaat ovat etupäässä bambaroita, fulbeja, soninkeja ja somonoja. Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat, vuohet, aasit ja siipikarja. Palveluihin kuuluvat koulut ja terveysasema. ==Lähteet== Luokka:Malin kunnat Luokka:Ségoun piiri
Sea Around Us Project

Sea Around Us Project (SAUP) on kansainvälinen tutkimusryhmä, joka toimii Brittiläisen Kolumbian yliopiston UBC Fisheries Centressä. Se tutkii kalastuksen vaikutusta merten ekosysteemeihin. Sea Around Us Project sai alkunsa vuoden 1999 puolivälissä, ja sen perusti meribiologi Daniel Paulyn philadelphialaisen Pew Charitable Trustsin aloitteesta ja rahoittamana. Sen tavoitteena on tutkia kalastuksen vaikutusta meriekosystemeihin ja ehdottaa toimintaperiaatteita, joilla pystyisi pienentämään vaikutusta. SAUP on kansainvälinen hanke, mutta se aloitti työnsä hyvin tutkitulla Pohjois- Atlantilla, jotta se pystyisi testamaan lähestymistapaansa. Nimensä ryhmä sai Rachel Carsonin kirjasta The Sea Around Us. == Lähteet == == Aiheesta muualla == *Ryhmän kotisivut Luokka:Kanadan tiede ja tekniikka Luokka:Meribiologia Luokka:Kalatalous
Kamila Lićwinko

Kamila Lićwinko (o.s. Stepaniuk, s. 22. maaliskuuta 1986 Bielsk Podlaski) on puolalainen korkeushyppääjä. 184 senttimetriä pitkä ja 65 kilogrammaa painava Lićwinko edustaa KS Podlasie Białystok -seuraa.http://www.european- athletics.org/athletes/group=l/athlete=132118-licwinko-kamila/index.html Lićwinko voitti vuoden 2014 sisäratojen MM-kilpailuissa Puolan Sopotissa kultaa tuloksella 200. Hän jakoi voiton yhdessä Venäjän Marija Kutšinan kanssa. Vuoden 2016 sisäratojen MM-kilpailuista Portlandista hän saavutti pronssia. Vuoden 2015 sisäratojen EM-kilpailuista Lićwinko voitti pronssia tuloksella 194. Lićwinko on osallistunut viisi kertaa MM-kilpailuihin. Berliinissä 2009 hän karsiutui ja Moskovassa vuonna 2013 hän sijoittui seitsemänneksi. Vuoden 2015 MM-kilpailuissa Pekingissä Lićwinko oli finaalin neljäs tuloksella 199. Lontoon MM-kilpailuissa 2017 hän saavutti pronssia tuloksella 199. Dohan MM-kilpailuissa 2019 hän sijoittui viidenneksi tuloksella 198. Rio de Janeiron olympialaisissa 2016 hän oli yhdeksäs ja vuonna 2021 järjestetyissä Tokion olympialaisissa yhdestoista. Hän osallistui EM-kilpailuihin vuonna 2014 ollen finaalin yhdeksäs. Kesäuniversiadeissa 2013 Lićwinko voitti kultaa tuloksella 200. Lićwinkon valmentajana toimii Michał Lićwinko. == Ennätykset == Ulkoradoilla * 199 cm (Opole 2013, Peking 2015, Szczecin 2016, Lontoo 2017) Sisäradoilla * 202 cm (Toruń 2015) == Lähteet == Luokka:Puolalaiset korkeushyppääjät Luokka:Vuonna 1986 syntyneet Luokka:Elävät henkilöt
Rovigo

Rovigo on kunta Pohjois-Italiassa Rovigon maakunnassa Veneton alueella. Se on myös maakuntansa pääkaupunki. Kaupungin tärkein nähtävyys on keskiaikainen torni Torre Donà, joka on myös kaupungin tunnus. Muita nähtävyyksiä ovat keskustassa olevat palatsit Palazzo Roncale ja Palazzo Roverella sekä tuomiokirkko Duomo di Rovigo ja kirkko Santuario della Beata Vergine del Soccorso.www.veneto.eu Tiedosto:Torre Donà (2) (Rovigo).jpg|Torre Donà Tiedosto:Palazzo_Roncale_-_Rovigo_-_Michele_Sanmicheli.jpg|Palazzo Roncale Tiedosto:Palazzo_Roverella,_esterno_da_Piazza_Vittorio_Emanuele_II,_Rovigo_(2).jpg|Palazzo Roverella Tiedosto:Duomo_(Rovigo)_02.JPG|Tuomiokirkko Tiedosto:Beata_Vergine_del_Soccorso_(Rovigo).JPG|Santuario della Beata Vergine del Soccorso == Lähteet == Luokka:Veneton kaupungit Luokka:Rovigon maakunnan kunnat
Marija Lasitskene

Marija Aleksandrovna Lasitskene (, o.s. Kutšina, , s. 14. tammikuuta 1993 Prohladnyi, Venäjä) on venäläinen korkeushyppääjä. Hän edustaa Moskovskaja KBR -seuraa.http://www.european- athletics.org/athletes/group=k/athlete=129102-kuchina-mariya/index.html 17\. maaliskuuta 2017 Kutšina meni naimisiin venäläisen, Liettuasta kotoisin olevan urheilutoimittajan Vladas Lasickasin kanssa. Kesästä 2017 alkaen hän on kilpaillut Lasitskene-nimellä. Vuoden 2015 MM-kilpailuista Pekingistä Lasitskene voitti kultaa tuloksella 201. Hän uusi mestaruutensa Lontoossa 2017 tuloksella 203. Silloin hän ei kuitenkaan voinut kilpailla Venäjän lipun alla maan doping-skandaalin vuoksi, vaan hän kilpaili neutraalina urheilijana, ja palkintoseremoniassa Lasitskenelle soitettiin Venäjän kansallislaulun sijasta kansainvälisen yleisurheiluliiton IAAF:n hymni. Hän voitti kultaa myös vuoden 2014 sisäratojen MM-kilpailuista tuloksella 200. Hän jakoi voiton Puolan Kamila Lićwinkon kanssa. Samana vuonna hän saavutti myös EM-hopeaa tuloksella 199. Vuonna 2015 hän voitti sisäratojen Euroopan-mestaruuden hypättyään 197. Hän voitti sisäratojen maailmanmestaruuden jälleen Birminghamissa 2018 tuloksella 201. Hän voitti Euroopan-mestaruuden Berliinissä 2018 tuloksella 200 ja sisäratojen Euroopan-mestaruuden Glasgow'ssa 2019 tuloksella 201. Dohan MM-kilpailuissa 2019 hän voitti kultaa tuloksella 204. Hän voitti olympiakultaa vuodelle 2021 siirretyissä Tokion kisoissa tuloksella 204. Lasitskenellä on myös alle 20-vuotiaiden Euroopan-mestaruus 2011 sekä saman ikäluokan MM-pronssia 2012. Vuonna 2009 hän saavutti hopeaa alle 18-vuotiaiden MM-kilpailuista ja Euroopan nuorten olympiafestivaaleilta Tampereelta. Hänellä on myös nuorten kesäolympialaiskulta vuodelta 2010. Kesäuniversiadeista 2013 Kutšina saavutti hopeaa. Lasitskene on Venäjän armeijan kapteeni. == Henkilökohtaiset ennätykset == Ulkoradoilla * 206 cm (Lausanne 2017) Sisäradoilla * 204 cm (Volgograd 2018) == Lähteet == Luokka:Venäläiset korkeushyppääjät Luokka:Venäläiset olympiavoittajat Luokka:Vuonna 1993 syntyneet Luokka:Elävät henkilöt
Brachythecium austro-salebrosum

Brachythecium austro-salebrosum on suikerosammaliin kuuluva sammallaji. Se kasvaa irtonaisina tai jopa laajoina mattoina. Sen väritys on yleenvä vaaleanvihreästä keltaiseen. Sammalen varret on 2,5–9,5 senttimetriä pitkä, ja niissä on harvassa tumman punaruskeita juurtumahapsia. == Lähteet == * === Viitteet === Luokka:Suikerosammalet (heimo)
Roth-Steyr M1907

Roth-Steyr M1907 on itävalta-unkarilainen itselataava pistooli, jonka suunnitteli Karel Krnka. ==Käyttöönotto== Ase hyväksyttiin Itävalta-Unkarin armeijan palveluskäyttöön vuonna 1909 lähinnä ratsuväelle. Kyseessä oli ensimmäinen kerta, kun jokin suurvalta otti itselataavan pistoolin palvelusaseekseen. == Ominaisuudet == Aseessa on varsin omalaatuinen sulkujärjestelmä. Lukko on hyvin pitkä ja sen takapää on umpinainen lukuun ottamatta sen läpi kulkevaa iskuria, mutta etupää on ontto ja aseen koko piippu mahtuu sen sisään. Aseen lauetessa piippu ja luisti perääntyvät onton rungon sisällä noin 12 mm:n matkan. == Lähteet == Luokka:Pistoolit
S/S Leena

S/S Leena oli suomalainen rahtihöyrylaiva, joka tuhoutui luultavasti törmättyään sodanaikaiseen merimiinaan Gotlannin kaakkoispuolella 12. helmikuuta 1946. Laivan koko 20-henkinen miehistö menehtyi onnettomuudessa. Laivan omisti John Nurminen Oy:n Laiva Oy Fennia Steamship Co Ltd, ja kapteenina toimi merikapteeni Enok Savolainen. S/S Leena lähti 10. helmikuuta 1946 selluloosalastissa Mäntyluodon satamasta kohti Kööpenhaminaa. Laiva lienee törmännyt Gotlannin lähistöllä merimiinaan. Gotlannin saaren rannoille ajautui laivasta peräisin ollutta materiaalia, muun muassa pelastusvöitä, lastiluukkujen ja laivan sisustuksen kappaleita sekä erilaista pikkutavaraa. Etsintöjä vaikeutti Gotlannin vesillä raivonnut voimakas lumimyrsky, eikä laivasta ja sen miehistöstä löydetty mitään merkkejä etsintöjen aikana. Laivalla oli radiolaitteet, mutta niitä ei ollut käytetty avun pyytämiseen. S/S Leena oli rakennettu S. P. Austin & Son Ltd:n telakalla Sunderlandissa Englannissa vuonna 1905. Laivan pituus oli 70,09 metriä, leveys 10,15 metriä ja syväys 4,88 metriä. Laivan kantavuus oli 1 600 dwt ja höyrykoneen teho 800 hevosvoimaa. Laivan nimenä oli aluksi Thames, ja se oli vuoteen 1925 eri englantilaisten varustamoiden omistuksessa. Vuonna 1925 laivan osti norjalainen Farsundissa toiminut D/S A/S Carolvore -varustamo, ja sen nimeksi tuli Fredavore. Vuonna 1931 laiva siirtyi mukavuuslippulaivana Suomen lipun alle, ja sen pääomistajana oli englantilainen Jersey Shipping Investment Co Ltd. John Nurminen Oy:n Laiva Oy Fennia Steamship Co Ltd hoiti laivaa huhtikuusta 1939 alkaen laivan omistajan ollessa Cardiffissa toiminut F. W. Moorsom & Co Ltd. Laiva liikennöi tällöin Englannin ja Iberian niemimaan välillä. Laiva siirtyi John Nurminen Oy:n omistukseen syyskuussa 1939, ja sen nimeksi vaihtui tällöin Leena. Laiva liikennöi nyt Itämeren ja Pohjanmeren alueella. Toisen maailmansodan aikana S/S Leena oli 1943 Saksalle vuokrattuna Norjan rannikkoliikenteessä. Huhtikuussa 1944 Narvikista Saksaan saattueessa matkalla ollut S/S Leena joutui englantilaisten lentokoneiden hyökkäyksen kohteeksi. Miehistö hylkäsi laivan, mutta kun pelastusveneet joutuivat lentokoneiden tulitukseen, miesten oli pakko hypätä mereen ja uida takaisin laivalle. S/S Leena selvisi hyökkäyksestä, mutta kolme muuta saattueen laivaa upposi ja yksi laiva ajoi karille. Äänimeri-sivusto : Antti Wihurin laivoja : Fredavore Wrecksite.eu : SS Leena (Google välimuistitallenne)Suomen Kauppalaivastorekisteri Suomen merimuseon kokoelmissa on merikapteeni Kullervo Räisäsen kokoamaa aineistoa S/S Leenan viimeisistä vaiheista vuosina 1944–1946 ennen laivan katoamista. Räisänen oli laivalla matruusina vuonna 1945.Museo Finna : s/s Leenan viimeisiin vaiheisiin v. 1944-1946 liittyvää aineistoa == Lähteet == Luokka:Höyrylaivat Luokka:Rahtilaivat Luokka:Laivaonnettomuudet
Espanjan metanolimyrkytykset 1963

Espanjan metanolimyrkytykset tapahtuivat keväällä 1963, kun ourenselainen yritys Rogelio Aguiar myi alkoholijuomia, joiden joukossa oli vaarallisia määriä metanolia. Yksi lasillinen alkoholijuomaa riitti surmaamaan tai sokeuttamaan nauttijansa. Yhteensä jopa viiden tuhannen ihmisen on kerrottu kuolleen tai sokeutuneen. Yritys hankki 75 000 litraa metanolia, jota käytettiin juomasekoitusten valmistamiseen. Niitä saatettiin markkinoida halvalla, sillä metanoli oli hinnaltaan alle puolet etanolin hinnasta. Rogelio Aguiar myi laimennettua metanolia vigolaiselle Lago e Hijos -juomavalmistajalle. Vaarallisia pulloja levitettiin ympäri Espanjaa, Saharaan ja Senegaliin, joitakin jopa Saksaan asti. Asiakkaista alkoi sairastua ja kuolla ilman järkevää selitystä. Monet haudattiin ilman ruumiinavausta. Ensimmäiset tunnetut kuolemantapaukset tulivat ilmi Lanzarotella helmikuussa 1963. Kylän apteekkari alkoi epäillä myrkytystä kun neljä viinijuhlien osallistujaa sokeutui ja sai surmansa. Hän analysoi omasta aloitteestaan uhrien nauttimia juomia ja päätteli että myrkky oli metanolia. Vaikka apteekkari julkisti varoituksen, kuolemantapaukset jatkuivat Kanariansaarilla. Kaikkiaan 18 henkeä kuoli Lanzarotella, La Gomeralla ja Teneriffalla. Kaikki olivat juoneet Lago e Hijosin toimittamia juomasekoituksia. Samaan aikaan Galiciassa kuoli ihmisiä päivittäin. Francon hallinto esti tapauksista uutisoimisen. Virallisessa tutkimuksessa löydettiin varmoja myrkytyksen uhreja vain 51 kuollutta ja 9 sokeutunutta. Syyttäjä arveli kuolleita olleen jopa yli tuhat, toisen lähteen mukaan 5000. Oikeudenkäynti alkoi 1. joulukuuta 1967. Syytetyt tuomittiin 1-20 vuodeksi vankilaan varomattomuudesta ja toisten terveyden vaarantamisesta. Yhtiöt tuomittiin myös maksamaan korvauksia uhreille, mutta ne välttyivät maksamasta konkurssien takia. Koska ketään ei tuomittu kuolemantuottamuksesta tai taposta, he vapautuivat viimeistään kuuden vuoden kuluttua. Vuoteen 2010 mennessä uhrit ja näiden omaiset eivät olleet saaneet luvattuja korvauksia. == Lähteet == == Aiheesta muualla == * A cup of coffee liqueur that killed hundreds of people Nekichens Luokka:Onnettomuudet Espanjassa Luokka:Vuoden 1963 onnettomuudet
Tanel Laanmäe

Tanel Laanmäe (s. 29. syyskuuta 1989 Valgamaa) on virolainen keihäänheittäjä. 183 senttimetriä pitkä ja 82 kilogrammaa painava Laanmäe edustaa Spordiklubi Viraažia.http://www.european- athletics.org/athletes/group=l/athlete=155319-laanmae-tanel/index.html Laanmäe on osallistunut urallaan Rio de Janeiron olympialaisiin 2016, MM-kilpailuihin Berliinissä 2009, Pekingissä 2015 ja Lontoossa 2017 sekä neljiin EM- kilpailuihin, vuosina 2012, 2014, 2016 ja 2018 jääden joka kerta alkukarsintaan. Kesäkuussa 2015 Laanmäe voitti Iraklionissa Euroopan joukkuemestaruuskilpailuiden Ykkösliigan kilpailun omalla ennätyksellään 82,67. Seuraavassa kuussa hän voitti kultaa kesäuniversiadeista Gwangjusta tuloksella 81,71. Laanmäen valmentajana toimii Heino Puuste.http://www.tanellaanmaemaailmameistriks.com/#!meeskond/c1z79 == Ennätykset == * keihäänheitto: 85,04 (Tartto 2016) == Lähteet == Luokka:Virolaiset keihäänheittäjät Luokka:Vuonna 1989 syntyneet Luokka:Elävät henkilöt
Kirill Petrenko

Kirill Petrenko (s. 1972 Omsk) on venäläissyntyinen kapellimestari. Hän on Berliinin filharmonikkojen ylikapellimestari elokuusta 2019 alkaen.https://www.digitalconcerthall.com/en/concert/52428 Petrenko on asunut 18-vuotiaasta Itävallassa, jonne hän muutti viulisti-isänsä ja muun perheensä kanssa. Hän on työskennellyt useissa saksalaisissa ja itävaltalaisissa orkestereissa, ennen Berliiniin siirtymistä Baijerin valtionoopperan musiikillisena johtajana. == Lähteet == Luokka:Venäläiset kapellimestarit Luokka:Vuonna 1972 syntyneet Luokka:Elävät henkilöt
Welcome (Fort Minorin kappale)

Welcome on Mike Shinodan sooloprojektin, Fort Minorin kesäkuussa 2015 julkaistu single. Fort Minor julkaisi uuden singlen lähes kymmenen vuoden tauon jälkeen. Samalla julkaistiin singleen tehty 360-panoramavideotekniikalla toteutettu virtuaalitodellinen musiikkivideo. Videolla Shinoda soittaa pianoa, kitaraa ja rumpuja. Venice Beachillä kuvatun videon on ohjannut Jeff Nicholas. Single tuli ilmaiseksi ladattavaksi Fort Minorin kotisivuille. Shinodan mukaan singleä ei tulla julkaisemaan albumilla. Shinoda esitti kappaleen ensimmäisen kerran livenä Conanissa 22. kesäkuuta 2015. Fort Minor esiintyi Los Angelesissa 29. kesäkuuta 2015. Single debytoi Billboard Hot Rock Songs -listalla sijalla 16, kun sitä ladattiin 17 000 kertaa. == Lähteet == Luokka:Fort Minor Luokka:Yhdysvaltalaiset musiikkikappaleet Luokka:Vuoden 2015 kappaleet
Savage M1907

Savage M1907 on yhdysvaltalainen itselataava taskupistooli. Ase oli Savage Arms -asetehtaan ensimmäinen itselataava pistooli. Ase pääsi viimeiselle kierrokselle kilpailussa, jossa valittiin uutta palveluspistoolia Yhdysvaltain armeijalle vuonna 1907. == Ominaisuudet == Aseen luisti peittää aseen koko yläosan, mukaan lukien piipun. Piipun yläpinnassa oleva olake kulkee luistiin jyrsityssä viistossa urassa. Aseen lauetessa piipun ja luistin liike pysähtyy silmänräpäyksen ajaksi viistouran vaikutuksesta, mutta piipun nopea kiertoliike saa olakkeen siirtymän pois viistosta kohdasta suoraan uraan, jolloin luisti pääsee perääntymään. == Lähteet == Luokka:Pistoolit Luokka:Ensimmäisen maailmansodan sotilaskalusto
Bergmann Simplex

Bergmann Simplex on vuonna 1901 patentoitu itselataava pistooli. Asetta valmistettiin pieni määrä Itävallassa, mutta vuonna 1904 sen lisenssi myytiin Belgiaan, jossa oikeudet ostanut tehdas valmisti sitä huomattavia määriä aina vuoteen 1914 asti, jolloin tuotanto lopetettiin. Aseen suunnitteli saksalainen Theodor Bergmann. == Ominaisuudet == Simplex oli suunniteltu alusta lähtien taskuaseeksi. Se käytti erityisesti tälle aseelle suunniteltua patruunaa, jonka heikon tehon johdosta aseessa voitiin käyttää massasulkua. Aseen lipas on sijoitettu liipasinkaaren eteen. == Lähteet == Luokka:Pistoolit
Alppihiihdon maailmanmestaruuskilpailut 1932

Alppihiihdon maailmanmestaruuskilpailut järjestettiin vuonna 1932 toisen kerran. Kilpailut käytiin Italian Cortina d’Ampezzossa 4.–6. helmikuuta. == Miehet == === Syöksylasku === Sija Maa Kilpailija Aika 1 Gustav Lantschner 5.10,0 2 David Zogg 5.12,6 3 Otto Furrer 5.22,6 4 Hans Hauser 5.24,2 5 Renato Valle 5.24,6 6 Anton Seelos 5.28,0 === Pujottelu === Sija Maa Kilpailija Aika 1 Friedl Däuber 1.26,1 2 Otto Furrer 1.27,0 3 Hans Hauser 1.29,3 4 Anton Seelos 1.34,9 5 Fritz Steuri 1.35,1 6 Franz Zingerle 1.37,3 === Alppiyhdistetty === Sija Maa Kilpailija Pisteet 1 Otto Furrer 97,555 2 Hans Hauser 96,015 3 Gustav Lantschner 93,300 4 Friedl Däuber 92,755 5 Anton Seelos 92,585 6 David Zogg 92,465 == Naiset == === Syöksylasku === Sija Maa Kilpailija Aika 1 Paula Wiesinger 7.13,8 2 Inge Wersin-Lantschner 7.17,8 3 Hady Lantschner 7.25,0 4 Audrey Sale-Barker 7.40,6 5 Wanda Tarbutt 7.59,6 6 Ella Maillart 8.01,0 === Pujottelu === Sija Maa Kilpailija Aika 1 Rösli Streiff 2.02,9 2 Audrey Sale-Barker 2.13,0 3 Doreen Elliott 2.13,5 4 Hady Lantschner 2.16,6 5 Lois Butler 2.17,0 6 Inge Wersin-Lantschner 2.17,7 === Alppiyhdistetty === Sija Maa Kilpailija Pisteet 1 Rösli Streiff 94,588 2 Inge Wersin-Lantschner 91,155 3 Hady Lantschner 93,700 4 Audrey Sale-Barker 93,270 5 Doreen Elliott 89,300 6 Paula Wiesinger 88,855 == Mitalitaulukko == Isäntämaa 1 3 2 1 6 2 1 3 4 8 3 1 0 0 1 3 1 0 0 1 5 0 1 1 2 Yhteensä Yhteensä 6 6 6 18 == Lähteet == * FIS:n tietokanta * 1932 Luokka:Vuoden 1932 urheilu Luokka:Italian alppihiihto Luokka:Cortina d’Ampezzo
Monselice

Monselice on kunta Pohjois-Italiassa Padovan maakunnassa Veneton alueella. Alueella on ollut asutusta pronssikaudelta saakka. Monselicen sijainti teki siitä aikanaan tärkeän sotilaallisen ja hallinnollisen keskuksen. Samasta syystä se on nykyään tärkeä kaupan ja teollisuuden keskus. Kunnan kotisivut == Lähteet == Luokka:Padovan maakunnan kunnat
Gleipnir

Gleipnir on skandinaavisen mytologian ketju. Aasat olivat vangineet Lokin pojan susi Fenririn. Jumalat sitoivat Fenririn ensin kahdesti rautaketjuihin, mutta se vapautui niistä. Tämän jälkeen kääpiöt Odinin avustuksella takoivat Gleipnirin. Gleipnir on valmistettu kuudesta aineesta: kissan askelista, naisen parrasta, kalan hengityksestä, vuoren juurista, karhun jänteistä ja linnun syljestä. Ketju oli ohutta kuin silkki. Fenrir suostui kahlittavaksi Gleipnir-ketjulla, mutta yhden jumalista täytyi laittaa kätensä Fenririn suuhun todisteeksi siitä ettei ketjussa ollut taikuutta. Vain Tyr oli kyllin rohkea suorittamaan tämän vaatimuksen. Fenrir tempoi ja kiskoi, mutta ei pystynyt rikkomaan kahletta. Raivoissaan Fenrir puri Tyrin toisen käden poikki. ==Lähteet== Luokka:Skandinaavinen mytologia Luokka:Kuvitteelliset aineet ja materiaalit
Alppihiihdon maailmanmestaruuskilpailut 1933

Alppihiihdon maailmanmestaruuskilpailut järjestettiin vuonna 1933 kolmannen kerran. Kilpailut käytiin Itävallan Innsbruckissa 6.–10. helmikuuta. == Miehet == === Syöksylasku === Sija Maa Kilpailija Aika 1 Walter Prager 5.07,0 2 David Zogg 5.08,2 3 Hans Hauser 5.09,0 4 Fritz Steuri 5.13,8 5 Otto Furrer 5.16,6 6 Friedl Pfeifer 5.17,2 === Pujottelu === Sija Maa Kilpailija Aika 1 Anton Seelos 2.29,9 2 Gustav Lantschner 2.39,8 3 Fritz Steuri 2.40,7 4 Otto Furrer 2.41,1 5 Friedl Däuber 2.44,0 6 Ernst Feuz 2.47,0 === Alppiyhdistetty === Sija Maa Kilpailija Pisteet 1 Anton Seelos 96,150 2 Fritz Steuri 95,580 3 Otto Furrer 95,015 4 David Zogg 92,685 5 Gustav Lantschner 92,325 6 Friedl Pfeifer 92,105 == Naiset == === Syöksylasku === Sija Maa Kilpailija Aika 1 Inge Wersin-Lantschner 6.49,4 2 Nini Zogg 7.10,0 3 Gerda Paumgarten 7.36,2 4 Paula Wiesinger 7.36,6 5 Jeanette Kessler 7.50,0 6 Hady Pfeifer-Lantschner 8.05,0 === Pujottelu === Sija Maa Kilpailija Aika 1 Inge Wersin-Lantschner 2.10,4 2 Helen Boughton- Leigh 2.18,1 3 Helen Zingg 2.23,6 4 Jeanette Kessler 2.24,4 5 Rösli Streiff 2.27,1 6 Gerda Paumgarten 2.27,8 === Alppiyhdistetty === Sija Maa Kilpailija Pisteet 1 Inge Wersin-Lantschner 100,000 2 Gerda Paumgarten 88,965 3 Jeanette Kessler 88,690 4 Helen Boughton-Leigh 87,540 5 Nini Zogg 86,355 6 Hilda Sturm 83,210 == Mitalitaulukko == Isäntämaa 1 5 2 2 9 2 1 3 3 7 3 0 1 1 2 Yhteensä Yhteensä 6 6 6 18 == Lähteet == * FIS:n tietokanta * 1933 Luokka:Vuoden 1933 urheilu Luokka:Itävallan alppihiihto Luokka:Innsbruckin urheilu Luokka:Itävallan urheilutapahtumat
Toukokuun aurinko

Toukokuun aurinko () on yksi Argentiinan ja Uruguayn tunnuksista. Se esiintyy molempien maiden lipuissa. Kuvion on sanottu juontuvan inkojen auringonjumala Intistä. Kuvion ensimmäinen versio, joka esiintyi Argentiinan ensimmäisissä kolikoissa ja sen nykyisessä lipussa, koostuu 16 suorasta ja 16 aaltoilevasta auringonsäteestä, jotka työntyvät esiin ihmiskasvoisesta auringosta. Uruguayn lipussa olevassa kuviossa on vain kahdeksan suoraa ja kahdeksan aaltoilevaa sädettä. Toukokuu kuvion nimityksessä viittaa Río de la Platan varakuningaskunnassa 18.–25. toukokuuta 1810 tapahtuneeseen toukokuun vallankumoukseen, josta alkoi alueen nykyisten valtioiden itsenäistyminen Espanjan alaisuudesta. Kuva:Sol de Mayo-Bandera de Argentina.svg|Argentiinan lipun Toukokuun aurinko Kuva:Sol de Mayo-Bandera de Uruguay.svg|Uruguayn lipun Toukokuun aurinko == Lähteet == Luokka:Heraldiset kuviot Luokka:Argentiinalainen kulttuuri Luokka:Uruguayn kansallissymbolit
Kiureli Sammallahti

Kiureli Sammallahti (s. 1975) on suomalainen laulaja- lauluntekijähttp://www.fono.fi/TekijaHakutulos.aspx?tekija=Sammallahti+Kiureli, muusikko ja harmonikan soittajahttps://www.globalmusic.fi/fi/Hilja-Gronfors . Sammallahti julkaisi debyyttisinglensä "Rannalla istuja" 16. huhtikuuta 2021. Sammallahti vaikuttaa muun muassa perinteistä romanimusiikkia esittävässä yhtyeessä Hilja Grönfors & Latso Dzinta sekä Totuus ja valhe -kokoonpanossahttps://tampere-talo.fi/tapahtumat/totuusvalhe/, joka esittää Vladimir Vysotskin lauluja suomeksi. Sammallahti on profiloitunut myös intialaisen musiikin esittäjänä ja tunnetuksi tekijänä.https://www.hs.fi/ihmiset/art-2000004765931.html Tunnetuin hänen intialaiseen musiikkiin pohjaavista kokoonpanoistaan lienee Shava. Sammallahti on toiminut muusikkona, säveltäjänä ja näyttelijänä useissa teatteriproduktioissa muun muassa Lilla Teaternissa, Helsingin kaupunginteatterissa, Vaasan kaupunginteatterissa, KOM-teatterissa, Teatteri Avoimissa Ovissa, Teatteri Jurkassa ja Tanssiteatteri Raatikossahttps://www.hs.fi/ihmiset/art-2000004765926.htmlhttps://hkt.fi/esitykset/sydanmaa/https://www.jurkka.fi/ohjelmistosta_poistuneet/http://www.raatikko.fi/ohjelma/pim- ja-pom/https://www.kansanuutiset.fi/artikkeli/1685928-rietas-nuori-leski. Vuonna 2016 Sammallahti esitti yhtä pääosista Ooppera Skaalan produktiossa Bollywood KaBOOM!.https://www.oopperaskaala.fi/bollywood-kaboom/ Hän myös sävelsi noin puolet oopperan musiikista ja osallistui libreton kirjoittamiseen. Elokuvaprojekteja, joihin Sammallahti on osallistunut harmonikan soittajana, ovat muun muassa Pelikaanimies, Baby Box ja Hawaizaada, joka on intialainen Bollywood-tuotanto vuodelta 2015. Hän on toiminut muusikkona muun muassa TV-ohjelmissa Mustat lesket, Lemmenleikit, Eurovision laulukilpailu 2008 ja luistelun EM-kilpailu 2009. Lisäksi hän on säveltänyt Paikan kertomaa -TV-sarjan tunnusmusiikin ja osallistunut Shava-yhtyeen kanssa Uuden musiikin kilpailun 2015 finaaliin säveltämällään ja sanoittamallaan kappaleella "Ostarilla". Hän on myös vieraillut Bumtsibum- ohjelmassa.https://www.imdb.com/name/nm3142305/ Shava-yhtyeen kanssa Sammallahti on vieraillut ohjelmissa Pop’n Roll ja Nenäpäivähttps://youtu.be/iqLrkL_P1G0. Hän on myös vieraillut ajankohtaisohjelmissa Arto Nyberg ja Global with Matthew Amroliwala (BBC World News).https://youtu.be/wlR9GWxsQhk Sammallahden säveltämää ja soittamaa musiikkia on kuultu myös Late Night With Conan O’Brienin Suomi-jaksossa. == Yksityiselämä == Kiureli Sammallahden isä on Pekka Sammallahti. == Lähteet == Luokka: Suomalaiset laulaja-lauluntekijät Luokka: Suomalaiset kansanmuusikot Luokka:Elävät henkilöt
Julieta Szewach

Julieta Szewach (s. 1971 Buenos Aires) on argentiinalainen säveltäjä ja pianisti.The Living Composers Project: Julieta Szewach Szewach opiskeli sävellystä yksityisesti Alejandro Iglesias Rossin johdolla Buenos Airesissa. Lisäksi hän opiskeli vuosina 1994–99 CEAMC:ssa sävellystä Gabriel Valverden johdolla ja sai sieltä maisterin arvonsa. CEAMC:ssa hän sai myös analyysin ja orkestroinnin opetusta. Pianonsoittoa hänelle opettivat sekä yksityisesti että CEAMC:ssa Claudio Espector ja Haydée Schvartz. Szewach on saanut useita tunnustuksia, kuten suosituksen Unescon kansainvälisessä säveltäjärostrumissa (1998, teoksesta El cementerio marino) ja ensimmäisen palkinnon Unescon kansainvälisessä elektroakustisen musiikin rostrumissa Lissabonissa (2008, teoksesta Dikyrion). Hänen musiikkiaan on esitetty useasti ISCM:n maailmanmusiikkipäivillä. Szewach on myös esittänyt pianolla lähinnä nykymusiikkia Argentiinassa, Boliviassa ja Chilessä. Hän oli mukana perustamassa Fronteras del Silencio -kokoonpanoa vuonna 2001. Szewach on opettanut pianoa ja solmisaatiota CEAMC:ssa sekä musiikkiteknologiaa Tres de Febreron kansallisessa yliopistossa. Viimeksi mainitussa hän on myös soittanut useita eri soittimia Orquesta de Instrumentos Autóctonos y Nuevas Tecnologías -kokoonpanossa. == Lähteet == Luokka:Argentiinalaiset säveltäjät Luokka:Argentiinalaiset pianistit Luokka:Vuonna 1971 syntyneet Luokka:Elävät henkilöt
Betoninen kotimaani

Betoninen kotimaani on Shavan debyyttialbumi. Levy sisältää kappaleen ”Rakkaus on makiaa”, joka on Kiureli Sammallahden, Gurcharan Mallin ja Hannu Riskun tekemä suomenkielinen versio intialaisesta kansanlaulusta, kaksi versiota ”Kaiken takana on nainen” -kappaleesta sekä Kiurelin säveltämiä lauluja. Lisäksi Kiurelin ja Gurcharanin käsialaa on kappale ”Päälliköt on voittamattomii”, joka on aiemmin julkaistu singlenä vuonna 2009. Myös Peali Juva on osallistunut sanoitustyöhön. ”Nyt vasta bileet alkaa” -kappale perustuu intialaiseen kansansävelmään. Levyllä vierailee myös Gurcharan 'King' Mall sekä kaksi lauluyhtyettä: Los Elementos ja Soul Sisters. == Kappaleet == # # # # # # # # # # == Arvostelut == * Soundi: Soundi: Levyarvio == Lähteet == Luokka:Vuoden 2010 esikoisalbumit Luokka:Suomalaiset kansanmusiikkialbumit
Freedom of panorama

"Taideteoksen kuvaaminen on sallittua... jos teos on pysyvästi sijoitettu julkiselle paikalle tai sen välittömään läheisyyteen. Jos taideteos on kuvan pääaihe, kuvaa ei saa käyttää ansiotarkoituksessa. Tekstiin liittyvän kuvan saa kuitenkin ottaa sanomalehteen tai aikakauskirjaan. Rakennuksen saa vapaasti kuvata." Tekijänoikeuslaki 25 §a 3,4 Freedom of panorama (lyhennetään usein FOP), suomeksi maiseman vapaus,Keskustelu: Pitäisikö "maiseman vapaus" sallia kaikkialla EU:ssa? maisemanvapaus tai panoraamavapausVihreitä tekijänoikeuslinjoja on monien maiden tekijänoikeuslaissa oleva tekijänoikeuden rajoitus. Siinä määrätään sellaisten julkisella paikalla olevien rakennusten ja taideteosten kuvaamisesta, joiden tekijänoikeus on voimassa, sekä näistä otettujen kuvien julkaisemisesta ja käytöstä. Lainkohdan tarkoituksena on taata kohtuullinen kuvaamisen vapaus julkisilla paikoilla. Toisinaan tätä vapautta saatetaan rajoittaa muiden lakien kautta, kun kyseessä on esimerkiksi kansallinen turvallisuus. Suomen tekijänoikeuslain maisemanvapautta koskeva säännös on mainittu lakipykälän 25 a kohdissa 3 ja 4. Siinä sallitaan pysyvästi paikalleen asennettujen taideteosten kuvaaminen julkisessa paikassa tai sen välittömässä läheisyydessä. Näitä kuvia ei saa käyttää ansiotarkoituksessa, jos taideteos on kuvan pääaihe. Rakennuksia saa kuvata vapaasti, eikä niistä otettujen kuvien julkaisua ole rajoitettu. ==Lähteet== == Aiheesta muualla == Luokka:Tekijänoikeus Luokka:Englanninkieliset sanat ja sanonnat
Langaton yhteys

Langaton yhteys on Shavan vuonna 2015 julkaistu toinen studioalbumi. Edellisestä levystä poiketen levy sisältää myös pandzabinkielistä musiikkia. Levyltä löytyy myös kappale "Ostarilla", jolla Shava osallistui vuonna 2015 Uuden Musiikin Kilpailuun. Kappaleesta on julkaistu kaksi versiota. Notkea Rotta vierailee kappaleella "Action hero", jonka tekemiseen hän myös osallistui. Pushpinder Kaur vierailee pandzabinkielisellä kappaleella "Surma". Kappale "Hernesoppaa" on Valtteri Bruunin ja Kiureli Sammallahden tekemä käännöskappale, joka löytyy myös kokoelmalevyltä Pieni tiikeri – Lauluja lapsille. "Metsämiehen bhangra" perustuu Aleksis Kiven runoon. Muut suomenkieliset kappaleet ovat Kiurelin säveltämiä ja sanoittamia. Singlenä on julkaistu aiemmin "Onkimiehen bhangra". == Kappaleet == # # # # # # # # # # # == Muusikot == Levyllä soittaa Shava-yhtyeen päivittynyt kokoonpano joka on myös sovittanut kappaleet: * Kiureli Sammallahti – laulu, koskettimet * Valtteri Bruun – kitara, räppi * Lauri Salokoski – basso, laulu * Mikko Arlin – rummut * Sami Rönkä – dhol, tabla == Lähteet == Luokka:Vuoden 2015 albumit Luokka:Suomalaiset kansanmusiikkialbumit
RN Artigliere (1907)

RN Artigliere () oli Italian kuninkaallisen laivaston Soldato-luokan hävittäjä ensimmäisessä maailmansodassa. == Valmistus == Alus tilattiin Genovasta Gio. Ansaldo & Co.:ltä, missä köli laskettiin 24. heinäkuuta 1905. Alus laskettiin vesille 18. tammikuuta 1907 ja liitettiin laivastoon vielä samana vuonna 18. syyskuuta.Gardiner 1985 s. 268Fraccaroli, Aldo s. 66 == Palvelus == Alus poistettiin alusluettelosta 14. kesäkuuta 1923. ==Lähteet== * * === Viitteet === Luokka:Soldato-luokan hävittäjät Luokka:Italialaiset ensimmäisen maailmansodan hävittäjät Luokka:Ansaldo
Sigurður Einarsson

Sigurður "Siggi" Einarsson (s. 28. syyskuuta 1962) on islantilainen keihäänheittäjä. Hän edusti reykjavikilaista Glímufélagið Ármann -seuraa. Sigurður sijoittui Barcelonan olympialaisissa 1992 viidenneksi tuloksella 80,34. Hän karsiutui olympialaisten loppukilpailusta Los Angelesissa 1984 ja Soulissa 1988. Hän sijoittui Tokion MM-kilpailuissa 1991 kuudenneksi ennätyksellään 83,46. Hän karsiutui MM-kisojen loppukilpailusta Roomassa 1987, Stuttgartissa 1993 ja Göteborgissa 1995. Sigurður voitti Euroopan pienten maiden kisoissa kultaa 1991, 1993 ja 1995. Hän voitti Islannin-mestaruuden 1980, 1983, 1985 ja 1995. == Lähteet == Luokka:Islantilaiset keihäänheittäjät Luokka:Vuonna 1962 syntyneet Luokka:Elävät henkilöt
Fatiné

Fatiné on maalaiskunta Ségoun alueen Ségoun piirissä Malissa. Sen keskuskylä Fatiné Marka sijaitsee Nigerjoen ja Banin välisellä tasangolla 110 kilometriä maanteitse Ségousta itään. Kunnassa on 25 100 asukasta (vuonna 2009). Fatinén kunta rajoittuu lännessä Ségoun piirin Katiénan, pohjoisessa Diédougoun ja Kamiandougoun sekä Macinan piirin Tonguén, idässä Sanin piirin Siadougoun ja etelässä N’Goan ja Blan piirin Fanin kuntiin. Seutu kuuluu Sahelin vyöhykkeeseen. Kunnan etelärajalla virtaa Banijoki, jonka rannoilla on galleriametsiä. Kuntaan kuuluu 28 kylää. Asukkaat ovat etupäässä bambaroita, fulbeja ja soninkeja. Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat hirssi, durra, fonio, maissi, maapähkinä, riisi, lehmänpapu ja maapapu. Kotieläimiä ovat naudat, lampaat, vuohet, hevoset, aasit ja siipikarja. Fatiné Markassa ja Adamabougoussa pidetään viikoittaiset markkinat. Lisäksi harjoitetaan käsityöammatteja ja keräilyä. Palveluihin kuuluvat koulut ja kaksi terveysasemaa. ==Lähteet== Luokka:Malin kunnat Luokka:Ségoun piiri
Kamiandougou

Kamiandougou on maalaiskunta Ségoun alueen Ségoun piirissä Malissa. Sen keskuskylä Nonongo sijaitsee Nigerjoen itäpuolisella tasangolla 95 kilometriä Ségousta maanteitse koilliseen. Kunnassa on 15 200 asukasta (vuonna 2009). Kamiandougoun kunta rajoittuu etelässä Ségoun piirin Fatinén, lännessä Diédougoun ja Dioron sekä koillisessa Macinan piirin Macinan ja Saloban kuntiin. Kuntaan kuuluu 20 kylää. Seudun pääelinkeinot ovat maanviljely ja karjanhoito. Tärkein viljelykasvi on hirssi. Kotieläimiä ovat naudat, vuohet ja lampaat. Lisäksi harjoitetaan käsityöammatteja. Nonongossa pidetään viikoittaiset markkinat. ==Lähteet== Luokka:Malin kunnat Luokka:Ségoun piiri
Italian rannikkovartiosto

Italian rannikkovartiosto () on Italian merivoimiin kuuluva rannikonvalvonnasta vastaava osa, jonka päämaja on Roomassa. Hallinnollisesti se on kuitenkin liikenneministeriön alainen. Rannikkovartioston tehtäviin kuuluvat etsintä- ja pelastuspalvelun järjestäminen, meriliikenteen valvonta, merialueen luonnonvarojen turvaaminen, merenkulun turvallisuus sekä kalastuksen seuraaminen ja lain noudattamisen valvonta. == Historia == Kuninkaallisella asetuksella määrättiin satamakapteenit () järjestämään etsintä- ja pelastuspalvelu valvonta-alueillaan vuonna 1865. Satamakapteenit liitettiin osaksi merivoimia 1915 ja 8. kesäkuuta 1989 organisaatio nimettiin rannikkovartiostoksi (). == Organisaatio == Rannikkovartioston toiminta-alue on jaettu seuraavasti: *1 MARICOGESAP eli esikunta, jonka yhteydessä on meripelastuskeskusten johtokeskus IMRCC *15 DIREZIOMARE eli merivalvontaosastoa, joihin kuhunkin sisältyy meripelastuskeskus MRSC *55 COMPAMARE merivalvonta-aluetta *51 CIRCOMARE merivalvontatoimistoa *126 LOCAMARE merivalvonta-asemaa *61 DELEMARE merivalvontapaikkaa Näiden lisäksi rannikkovartiostoon kuuluu lento-osasto, Cospas-Sarsat-satelliittiasema Barissa, kolme vedenalaisen toiminnan ryhmää San Benedetto del Trontossa, Napolissa, Messinassa, Cagliarissa ja Genovassa, kaksi luotsiosastoa Garda järvellä Salóssa ja Maggiorella Verbaniassa, ympäristöministeriön alainen merensuojeluosasto, maatalousministeriön alainen kalastuksenvalvontaosasto *